  Майя Бывальцева 27-тӥ коньывуонэ 11 часысен Ижкарын Калык творчествоя элькун юртын (Коммунаръёслэн ульчазы, 363) пиналъёслэн кырӟанъя ансамбльёссылэн «Катюша» вожвылъяськонзы ортчоз. Ужрад Михаил Калашников вордскем дырысен 100 ар тырмонлы сӥземын, ивортэ Удмуртиысь лулчеберетъя министерстволэн пресс-службаез. Кырӟанъя ӵошатсконэ Можгаысь, Сарапулысь, Воткаысь, Алнаш, Каракулино, Кизнер, Вотка, Кияса, Балезино, Якшур-Бӧдья, Дэри, Кез, Сарапул но Вавож ёросъёсысь академ, калык но эстрада кырӟанъя 25 ансамбльёс вуозы. Пыриськисьёслэн арлыдзы 7-17 арес. Вожвылъяськонын соос кык кырӟан быдэстозы – атыкай музъемез гажан, вордскем шаерез яратон мылкыдо но асьсэлэн быръемзыя Конкурсэз Калык творчествоя элькун юрт кырӟан искусство пыр визьнодан дунлыкъёсты азинтон вылысь радъя. Учкисьёс понна пыронэз эркын. Тодэ вайытом, 2-тӥ шуркынмонэ удмурт кырӟанъя «Элькуновидение-2019» вожвылъяськонлэн йылпумъян люкетэз ортчоз. Тегъёс: Лулчеберет Ижкар Удмуртия вожвылъяськон пиналъёс кырӟан МТКалашниковлы100ар  